ජනාධිපති මහින්ද රාජපක්ෂ මහතා විසින් තමා වෙත පිරිනමනු ලබන ඕනෑම තනතුරක් බාර ගනිමින් කොළඹ දිස්ත්‍රික්කයේ ජනතාවට යම් මෙහෙවරක් ඉටුකිරීම සඳහා කැපවන බව කොළඹ දිස්ත්‍රික් එක්සත් ජනතා නිදහස් සන්ධාන අපේක්ෂක හා බස්නාහිර පළාත් සභා මන්ත්‍රී දුමින්ද සිල්වා මහතා පැවැසීය.අඩු ආදායම්ලාභී පවුල් විශාල ප්‍රමාණයක් ශ්‍රී ලංකාවේ තිබෙන බව සඳහන් කළ මන්ත්‍රීවරයා රටේ සියලු පුරවැසියනට යහපත් ජීවන මට්ටමක් ළඟා කැරදීම තම අපේක්ෂාව බවද අවධාරණය කෙළේය.ඒ මහතා මේ බව පැවැසුවේ පසුගිය (05) දා කොට්ටාවේ පැවැති ජන හමුවකට එක්වෙමිනි.එහිදී වැඩිදුරටත් අදහස් දැක්වූ දුමින්ද සිල්වා මහතා, - ජනාධිපති මහින්ද රාජපක්ෂ මහතාගේ ජයග්‍රහණය වෙනුවෙන් කැපවී කටයුතු කළ මේ ප්‍රදේශයේ සියලුදෙනාටම මගේ ප්‍රණාමය පිරිනමනවා.පසුගිය බස්නාහිර පළාත් සභා මැතිවරණයේදී මා වෙත මනාප 167000 ක් ලබා දුන් ජනතාවටද ස්තුතිවන්ත වෙනවා.